ประกาศคณะกรรมการกํากับหลักทรัพย์และตลาดหลักทรัพย์ที่ กม. 24/2565เรื่อง ภารกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต(ฉบับที่ 2 )----------------------------อาศัยอํานาจตามความในมาตรา 8 และมาตรา 10(2) แห่งพระราชกําหนด การประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ 1 ให้เพิ่มความต่อไปนี้เป็น (1 1) ในบทนิยามคําว่า "ผู้ได้รับใบอนุญาต" ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 31/2563 เรื่อง การกําหนด ค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 2 ธันวาคม พ.ศ. 2563"(11) การเป็นผู้ให้บริการรับฝากสินทรัพย์ดิจิทัล"ข้อ 2 ให้เพิ่มบทนิยามคําว่า "การให้บริการรับฝากสินทรัพย์ดิจิทัล" ต่อจากบทนิยามคําว่า "ค่าธรรมเนียม" ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 31/2563 เรื่อง การกําหนดคําธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 2 ธันวาคม พ.ศ. 2563"การให้บริการรับฝากสินทรัพย์ดิจิทัล " หมายความว่า การให้บริการลักษณะใดลักษณะหนึ่งดังนี้(1) การรับฝากหรือเก็บรักษาสินทรัพย์ดิจิทัล หรือ(2) การบริหารจัดการกุญแจเข้ารหัส (cryptographic key หรือสิ่งอื่นใดที่ต้องเก็บรักษาเป็นความลับ เพื่อใช้อนุมัติการโอนหรือการทําธุรกรรมเกี่ยวกับสินทรัพย์ดิจิทัล โดยมีอํานาจ เบ็ดเสร็จหรือบางส่วน"ข้อ 3 ให้เพิ่มความต่อไปนี้เป็นข้อ 8/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ ถม. 31/2563 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 2 ธันวาคม พ.ศ. 2563"ข้อ 8/ 1 ให้ผู้ได้รับใบอนุญาตประเภทการเป็นผู้ให้บริการรับฝากสินทรัพย์ดิจิทัลชําระค่าธรรมเนียมในอัตราร้อยละ 0.001 ของมูลค่าสินทรัพย์ดิจิทัลสุทธิของลูกค้าภายใต้การให้บริการรับฝากสินทรัพย์ดิจิทัลในรอบปีปฏิทิน แต่สูงสุดไม่เกินปีละ 10 ล้านบาท โดยนํามูลค่าสินทรัพย์ดิจิทัลสุทธิของลูกค้าภายใต้การให้บริการรับฝากสินทรัพย์ดิจิทัล ณ สิ้นวันทําการสุดท้ายของแต่ละเดือนมาถัวเฉลี่ยในกรณีที่อัตราค่าธรรมเนียมที่คํานวณได้ตามวรรคหนึ่งมีจํานวนน้อยกว่า 250,000 บาทให้ชําระค่าธรรมเนียมขั้นต่ําปีละ 250,000 บาท"ข้อ 4 ให้ยกเลิกความในข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 31/2563 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัล ตามที่ได้รับใบอนุญาต ลงวันที่ 2 ธันวาคม พ.ศ. 2563 และให้ใช้ความต่อไปนี้แทน"ข้อ 9 ในกรณีที่ผู้ได้รับใบอนุญาตมีการประกอบธุรกิจไม่เต็มปีปฏิทิน ให้การคํานวณอัตราค่าธรรมเนียมขั้นต่ําตามข้อ 4 ข้อ 5 ข้อ 6 ข้อ 7 ข้อ 8/1 หรืออัตราค่าธรรมเนียมคงที่ตามข้อ 8เป็นไปตามสัดส่วนจํานวนเดือนที่มีการประกอบธุรกิจ (monthly pro-rate) ทั้งนี้ ไม่รวมถึงกรณีที่ถูกสํานักงาน ก.ล.ต. เพิกถอนใบอนุญาต หรือสั่งระงับการดําเนินกิจการ"ข้อ 5 ให้ยกเลิกความใน (2) ของข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 31/2563 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 2 ธันวาคม พ.ศ. 2563 และให้ใช้ความต่อไปนี้แทน"(2) ให้ผู้ได้รับใบอนุญาตตามข้อ 4 ข้อ 5 ข้อ 6 ข้อ 7 และข้อ 8/1 ชําระค่าธรรมเนียมต่อสํานักงาน ก.ล.ต. โดยให้แบ่งชําระเป็น 2 งวด ดังนี้ (ก) งวดแรก ให้ชําระค่าธรรมเนียมขั้นต่ําตามข้อ 4 ข้อ 5 ข้อ 6 ข้อ 7 ข้อ 8/1หรือข้อ ภายในวันที่ 31 มกราคมของปีนั้น เว้นแต่ในกรณีการเริ่มประกอบกิจการหรือการกลับมาเริ่มประกอบกิจการ ให้ผู้ได้รับใบอนุญาตชําระค่าธรรมเนียมขั้นต่ําในวันที่เริ่มประกอบกิจการ หรือวันที่กลับมาเริ่มประกอบกิจการ แล้วแต่กรณีในกรณีที่ผู้ได้รับใบอนุญาตตามข้อ 8/ 1 เริ่มประกอบกิจการหรือกลับมาเริ่มประกอบกิจการอยู่ก่อนวันที่ 16 กันยายน พ.ศ. 2567 ให้ผู้ได้รับใบอนุญาตดังกล่าวชําระคําธรรมเนียมขั้นต่ําตามวรรคหนึ่ง ในวันที่ 16 กันยายน พ.ศ. 2567 (ข) งวดที่สอง ให้ชําระค่าธรรมเนียมส่วนที่เกินกว่าค่าธรรมเนียมตาม (ก)ภายในวันที่ 31 มกราคมของปีถัดไป"ข้อ 6 ให้ยกเลิกความในข้อ 15 และข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 31/2563 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 2 ธันวาคม พ.ศ. 2563 และให้ใช้ความต่อไปนี้แทน"ข้อ 15 ในการยื่นชําระค่าธรรมเนียมหรือขอรับคืนค่าธรรมเนียมตามประกาศนี้ให้ผู้ได้รับใบอนุญาตจัดทําและยื่นรายละเอียดรายงานการชําระค่าธรรมเนียมการประกอบกิจการตามที่ได้รับใบอนุญาตต่อสํานักงาน ก.ล.ต. ผ่านระบบอิเล็กทรอนิกส์ของสํานักงาน ก.ล.ต. ทั้งนี้ตามแบบและวิธีการที่สํานักงาน ก.ล.ต. กําหนดไว้บนเว็บไซต์ของสํานักงาน ก.ล.ต.ข้อ 16 เพื่อประโยชน์ในการคํานวณค่าธรรมเนียมรายปี ให้ผู้ได้รับใบอนุญาตคํานวณมูลค่าการซื้อ ขาย หรือแลกเปลี่ยนสินทรัพย์ดิจิทัล รวมทั้งมูลค่าสินทรัพย์ดิจิทัลภายใต้การให้บริการรับฝากสินทรัพย์ดิจิทัลเป็นเงินบาททุกรายการ"ข้อ 7 ประกาศนี้ให้ใช้บังคับตั้งแต่วันที่ 16 กันยายน พ. ศ. 2567 เป็นต้นไปประกาศ ณ วันที่ 25 สิงหาคม พ.ศ. 2565(นายพิชิต อัคราทิตย์)ประธานกรรมการคณะกรรมการกํากับหลักทรัพย์และตลาดหลักทรัพย์